khistorydata/jeongjo-sjw-relations huggingface dataset:
정조 13년
洪仁浩以刑曹言啓曰私屠設禁法意甚重而民習愚頑紀綱解弛藏牌之前狼藉宰屠甚至於往來街路買賣市上事之駭痛莫甚於此臣曹之不能預先禁飭不勝萬萬惶恐而各部之視若尋常旣未卽來告法司又不得隨現禁斷者其所擧行亦極駭然五部官員一竝令該府拿問處之何如傳曰此草記得體允
정조 13년
洪仁浩以刑曹言啓曰因司謁金必彦行首別監朴宗煥等更定五日期於査得事草記議處事命下矣金彦脩金麟禧等之嚴杖究覈不啻屢次而一向呑吐終不直告者紀綱所在萬萬痛駭以閪失公事之罪照法嚴勘至於朴盛根渠以頭目別監其時事狀必當知之而惟事推諉終始抵賴者情狀雖極巧詐比之彦脩等身親犯罪煞有間焉以不能檢飭之罪從重勘處司謁金必彦行首別監朴宗煥等判付嚴飭之下終不査得亦涉駭然竝自臣曹照律勘處何如傳曰允歲除隔日竝收贖放送可也
정조 13년
禁府啓目兵曹佐郞李鎭宅身爲騎郞攔入之類慢不禁察事極可駭以此照律何如判付啓歲除隔日以草記勘放爲良如敎
정조 13년
洪仁浩以義禁府言啓曰時囚罪人李鎭宅議處啓目判府內歲除隔日以草記考律勘放事命下矣李鎭宅本府議啓內門禁解弛前後申飭何等嚴截而身爲騎郞攔入之類慢不禁察事極可駭以此照律罪取考律文則大明律宮殿門擅入條有曰凡擅入皇城門者杖一百宿衛官失覺察者減三等大典通編推斷條有曰犯私罪杖七十奪告身二等犯枉法受贓外笞杖竝收贖云矣李鎭宅杖一百減三等杖七十收贖奪告身二等放送何如傳曰允如有功減一等可也
정조 13년
禁府照目咸陽前府使張集紹前郡守金魯岳等矣不念國穀之體重一任監色之反弄因循掩置各徒三年定配罪奉敎依允竝功減一等爲良如敎
정조 13년
右丑洪檍疏曰伏以臣素患風眩之症十數年來已成貞疾發作無時近因寒暖驟變調攝失宜挾感重發頭暈目眩嘔吐兼作殆不省四到此際見差永禧殿正朝享官在臣分義顧何敢爲頉免計而目下病狀萬無駿奔之勢玆不得不疾聲呼籲伏乞天地父母俯垂憐察亟命該曹及時變通仍治臣瀆擾之罪以肅朝綱千萬幸甚答曰省疏具悉疏辭許令該曹付標
정조 13년
己酉十二月二十八日卯時上詣眞殿展拜入侍時行左承旨洪明浩右承旨趙衍德左副承旨曺遠振右副承旨申耆同副承旨洪仁浩假注書沈能迪洪樂游記注官趙慶遠金鳳顯檢校直閣李晩秀待敎金祖淳以次侍立上具翼善冠衮龍袍乘輿出協陽門由肅章門仁政門至萬安門降輿入眞殿展拜後上曰簾帳修改所入戶工判領率該色郞廳及工匠等入侍可也賤臣承命出傳與戶曹判書金履素工曹判書邊得讓戶曹正郞李周憲偕入訖上曰禮判望筒卽爲擬入待下批先進參後謝恩之意分付可也賤臣承命出傳上曰禮判牌去來催促使之卽爲進參可也賤臣承命出與禮曹判書徐有隣偕入訖命仁浩書傳敎曰歲前當展拜而除夕齋宿相値今日眞殿修改日勢差早當由便道展拜景慕宮該房知悉修改罷後上出萬安門乘輿由仁政門肅章門建陽門銅龍門景光門出弘化門入逌瞻門至齋室降輿上曰都提調提調先詣文禧廟之意傳諭可也賤臣承命出傳上曰文禧廟歷臨出駕前下敎上展拜訖乘輿出逌瞻門入弘化門由景光門銅龍門建陽門肅章門進善門出敦化門由備邊司觀象監峴至文禧廟降輿入廟行奠酌礼訖仍詣儀嬪廟行奠酌禮後乘輿出廟門由觀象監峴備邊司至敦化門下標信解嚴由進善門肅章門協陽門入宣化門還內
정조 13년
己酉十二月二十八日午時上御重熙堂右承旨與惠堂京畿監司入侍時右承旨趙衍德假注書沈能迪記注官金鳳顯記事官金祖淳以次進伏訖上曰祭享時大祝每以曺允遂差塡曺允遂一人外他無大祝之人乎祭享色書吏招問於閤外可也鳳顯承命出傳上命書傳敎曰自今日至來初三日各司藏牌上曰該各司郞廳自政院發牌知委賤臣出傳衍德曰明日當爲傳香而獻宮李祖承方在罷職中何以爲之乎上曰獻官中時在罷散人敍用出榻敎上曰永禧殿獻官以吏曹參判差塡鳳顯出傳上命書榻敎曰有實病亞尹許遞前望單子入之以景慕宮草記上曰今日展拜時都提擧之未及待令事勢似然此後擧動或在不時雖未進參亦勿草記之意自政院該官員招致分付此草記仍爲還給賤臣承命出傳仍命退諸臣以次退出
정조 13년
行都承旨金憙病行左承旨洪明浩坐右承旨趙衍德坐直左副承旨未差右副承旨申耆坐直同副承旨洪仁浩坐注書徐有聞病一員未差假注書沈能迪仕洪樂游仕直事變假注書柳師模仕
정조 13년
以大司諫尹㬦司諫李東稷正言柳畊掌令李錫夏牌不進罷職傳旨傳于洪仁浩曰此傳旨勿施更又違牌直捧禁推傳旨
정조 13년
申耆啓曰大司憲洪秀輔掌令李錫夏牌招啓辭未下執義尹行履持平宋煥箕在外掌令金履翼疏批未下持平沈奎魯未署經監察茶時之意敢啓傳曰知道
정조 13년
趙衍德啓曰副應敎李太亨時在京畿金浦地經筵入番事緊斯速乘馹上來事下諭何如傳曰允
정조 13년
趙衍德啓曰副修撰李羲觀牌不進罷職今方捧入而副應敎李太亨校理李殷模尹序東副校理李儒慶李尙度修撰李晴鄭東觀副修撰吳泰賢俱在外玉堂上下番俱空已至多日事甚未安未差之代政官牌招開政差出待下批仍卽牌招以爲入直之地何如傳曰允
정조 13년
以副修撰李羲觀牌不進罷職傳旨傳于趙衍德曰只推
정조 13년
趙衍德啓曰玉堂上下番俱空已至多日事甚未安副修撰李羲觀旣有只推之命卽爲牌招入直何如傳曰允
정조 13년
趙衍德啓曰吏曹判書洪良浩參判閔鍾顯參議曺允大牌不進推考傳旨及罷職傳旨今方捧入而開政命下之後如是違牌不卽擧行事甚未安判書參判更卽牌招何如傳曰允
정조 13년
以吏曹參議曺允大牌不進罷職傳旨傳于趙衍德曰只推
정조 13년
趙衍德啓曰吏曹參議曺允大旣有只推之命一體牌招何如傳曰允
정조 13년
傳于趙衍德曰掌樂院公事提調爲先遞差其代今日政差出
정조 13년
傳于申耆曰行首內乘改差
정조 13년
有政吏批判書洪良浩式暇參判閔鍾顯參議曺允大進同副承旨洪仁浩進以徐配修爲應敎洪秉纘爲掌樂提調朴孝成爲兵曹佐郞洪復浩爲廣興守
정조 13년
兵批判書金尙集進參判李時秀差祭參議柳焵入直進參知沈晉賢未肅拜右副承旨申耆進以李晳爲兼內乘同知單李大蕃僉知三單安宗厚鄭㵙鄭如淵副司直洪檍丁範祖單付
정조 13년
以全羅道黃腸木敬差官狀啓傳于趙衍德曰許久遲滯徒貽民弊諸道栗木敬差官黃腸木敬差官皆令關到日上來事令廟堂三懸鈴行會屢次申飭之下無論敬差官及守令邊將尙無一人狀聞三道道臣令該曹發緘取招
정조 13년
以京畿監司褒貶啓本傳于趙衍德曰申飭之下許多題目無一神奇前等題外所塞責者只李榏一人道伯事極爲未安該道臣推考漣川縣監李榏中考勿施
정조 13년
以中部奉事李之淳東部都事洪㝡榮南部奉事宋元慶西部奉事趙有善北部奉事任晦周拿處傳旨傳于洪仁浩曰拿處法已行矣囚禁時値藏牌此傳旨分揀
정조 13년
洪仁浩啓曰漢城府郞廳來言獻民數修正次請出矣敢啓傳曰知道
정조 13년
趙衍德以吏曹言啓曰今此正朝祭各陵園墓獻官大祝皆以侍從塡差而時無職名人令該曹口傳付軍職何如傳曰允侍從堂上堂下違牌坐罷人竝敍用
정조 13년
洪明浩以禮曹言啓曰圖畫署畫員祿窠以朴仁秀陞付草記批旨內詳考本曹謄錄內閣節目明知當次之爲誰某然後更爲論理草記可也事命下矣取考奎章閣節目則寫字官畫員之差備待令人若自生徒被抄則不可不卽付料窠雖有他應付及承傳之類先以差備待令被抄人塡差之分付該院該署使之卽爲草記擧行事載在節目而本曹則別無可考膽錄故取見圖畫署所在文蹟則前生徒朴昌垕昨年因傳敎數外還付而承傳加出之人隨闕充補亦成流來之舊規矣今以節目與文蹟參互觀之則朴仁秀雖以差備待令生徒應爲陞付之人朴昌垕之承傳所重有在事體旣異則今番補闕先以朴昌垕塡差恐合事宜何以爲之敢稟傳曰朴昌垕更思近來此等希望之習誠一痼弊當初承傳過矣然命令當信從後收用亦無不可朴仁秀定式之外今番歲畫最爲精工待窠先爲付祿至於此窠有先爲收用之人卞尙璧卽先朝影幀摹寫之人功勞不少其子之爲畫工近始知之以此人付此窠祿可也
정조 13년
洪明浩以戶曹啓曰今年內貧寒宗室子女婚扶助數依定式別單書入之意敢啓傳曰知道
정조 13년
申耆以兵曹言啓曰守門將金光郁猝得風病時月之內無望供職呈狀乞遞改差何如傳曰允
정조 13년
申耆以兵曹言啓曰內禁衛將李策素患痰癖之症挾感添劇勢難供職呈狀乞遞宿衛領軍之任不可久曠今姑改差何如傳曰允
정조 13년
申耆以訓鍊都監言啓曰今十二月二十九日三十日年終放砲時次知將官將校姓名及兼別破陣等容貌年歲器械數爻竝別單書入之意敢啓傳曰知道
정조 13년
申耆以壯勇營言啓曰今十二月二十九日三十日年終放砲時次知將官將校及別破陣火箭軍姓名器械數爻竝別單書入之意敢啓傳曰知道
정조 13년
洪明浩以漢城府言啓曰咸鏡道帳籍今始上來矣獻民數依下敎改付標以入之意敢啓傳曰知道
정조 13년
洪明浩以賑恤廳言啓曰今年內貧寒宗室子女葬時顧恤數別單書入之意敢啓傳曰知道觀此別單西平君家貧寒可知其奉祀孫名字年歲儒業武工間令吏兵曹詳問草記可也
정조 13년
洪仁浩以義禁府言啓曰李鎭宅杖七十收贖奪告身二等事照律草記批旨內如有功減一等事命下矣李鎭宅六代祖夢星敵愾原從功臣云功減一等杖六十收贖奪告身二等之意敢啓傳曰知道
정조 13년
刑曹啓目粘星州牧殺獄罪人私奴善伊獄事段各別嚴刑期於取服爲白乎旀當該主同推官竝推考警責該牧使拿問處之爲白乎旀慈仁縣殺獄罪人權斗每獄事段分付道臣化得斗每及應問各人更加嚴訊盤覈鉤得其端緖論理啓聞後更爲稟處爲白乎旀三嘉縣殺獄罪人朴道經獄事段另飭同推期於輸款爲白乎旀咸安郡殺獄罪人金㗡乭獄事段另飭推官斯速取服仍卽施法以慰死者之冤爲白乎旀捕校金順三段今難追理是白遣蔘主李斗七段更令道臣加刑勘配爲白乎旀該鎭營將拿問處之爲白乎旀淸道郡殺獄罪人崔元海獄事段嚴飭同推期於輸情獄理當然爲白乎旀初覆檢官及主同推官竝推考警責爲白乎旀固城縣殺獄罪人千奉已獄事段依前訊推期於得情爲白乎旀慶州府殺獄罪人權進會獄事段嚴飭推官另行訊推斯速置法以慰冤死爲白乎旀善山府殺獄罪人李三得獄事段依式同推期於輸情爲白乎旀當該主同推官推考警責爲白乎旀義城縣殺獄罪人丁奉益獄事段依前同推期於輸情之意分付道臣何如判付啓星州牧私奴善伊獄事段筋背傷損爲致命之證案踢蹴看證在諸招之交發兺不喩臀上笞痕則柔且軟伊日缶歌則虛而謊胸身之藉口飾辭者徒見其欲巧反拙另飭推官嚴訊取服爲有矣殺獄罪人關係何如而初旣失捕末又逃躱道臣錄啓中不爲槪及者難免疎忽之失推官推考事道伯竝以捧傳旨爲旀卿曹之不分癸卯戊申泛言該牧使拿處亦欠照察卿等段置亦爲推考爲旀慈仁斗每獄事段崔女之死考諸脈錄參以各招被咬落空遘癘有證今不必更爲査究至於已里娘事道啓曹讞煞有參差之見而朝家則以爲當從道啓爲得蓋已里娘之最初呻痛雖曰傳染之患死生自有節拍況病減進食之後哭步隨殯之餘不移晷刻忽地不起者若非人下手行兇其所致命當屬何祟德心不過一穉騃童婢而形容其襪子塞口時光景滿面靑色眼胞直射口中流出淡紅涎沫等語鑿鑿歷歷如畫如寫不待兩官檢驗自成一件屍帳沕合無冤錄塞口條毫無差爽兺不喩一德心之外或先之踵後目擊者又安得而掩慝乎卿曹雖以童婢之不出送襪子之不滅跡若有可疑之端而此有不然者所謂化得只知有妖妾不知有崔女故彼妖肚裏恒無崔女粵自病時至禁粥水雖不設計於戕害竊幸致命於病患而畢竟崔女之歿適中渠願則一已里娘尤不欲留着眼釘於是乎乘其輪痛之會諉以傳染而死者足爲可欺之方而況且崔女今不在矣二三婢僕其將擧歸於渠之奉內則一童婢鉗制特其細事故不恤在傍之參看恣行卽日之殺越諉之以愼勿出口脅之以當死吾手云而其凶熖毒勢若是無忌則襪子之流落與否初不計較而然也執此分曉上項兩端之疑不可爲此獄之肯綮而人命旣係至重獄案所貴審愼令道伯另飭推官更爲盤詰於凶身及應問各人處仍又別從他岐竝得其餘外情節枚報巡營自巡營出意見論理狀聞爲旀化得段卿曹所云若論罪魁化得爲元犯者誠得之觀渠前後處事則是可忍也耶其妻之若病若死初旣無顧念之擧終未有傷惻之意而伊後稚女被妖妾塞口致命之說旣出奴婢之諸招則無論虛實有無固當驚痛憤惋泣請其得情洩冤而乃反佯若不知專事容護者可謂萬殺無惜其在敦礪之道不可以四次刑訊而止道臣之收贖徑放失之太寬捉致營庭加刑一次爲旀三嘉朴道經獄事段或以邂逅與必殺區別情跡擬議於生死而今此道經段驅奴時解縛不過家內之常事則抑何心而捨奴移妻門閾之撲頭麻機之打背甚至隅杖橫木之恣意酷打竟使許多年伉儷無難戕害於霎時其獰頑凶慝實所罕見另飭推官嚴訊取服斷不可已而前此似此之案無論有情無情多付生科者非曰罪可恕情可原也夫婦之間易致弄假成鬪兺除良婦旣死夫又償死則無辜者子與女也況凶身之償命所以慰死者之冤而死者渠妻也如使死者有知必陰幸其夫之生出寧或正法之快於心耶此所以持難於夫償婦命之獄也令新道伯更考文案參以事理更令論理狀聞後稟處爲旀咸安金㗡乭獄事段傷處之慘毒詞證之明的毫無可以起疑者而雖以凶身之獰慝初旣節節輸款末乃轉轉變招者專出於獄老生奸之計此等罪囚推官何不嚴訊取服是旀金順三段所謂㗡金卽是渠手下之卒則不待指揮徑自酷打斷無是理而伊日夕之謂在福山文房云者終涉可怪是遣李斗七成東鱗段當初先通只爲蔘極之推尋非有戕殺之謀議而略憑然疑密告誰某者斷之指使雖過分數律以由我焉可倖逭與順三別加刑査爲旀無論京外捕廳鎭營猾校悍卒輩托以譏詗出沒橫拏平民多罹橫逆者已極駭惋況旀未執眞贓先施惡刑往往有致命之擧故朝家之前後申飭不啻屢遭而不少檢戢一任狼藉似此討捕不勘何懲令本道指名現告拿問處之監兵使亦爲從重推考爲旀淸道崔元海獄事段此獄肯綮專在堂藪下一款而所謂秋元本非別人乃以元海之切族前後招乍變旋實已係明的兺不喩覆撿招中元海亦以逢見自服則此便是輸情蓋其權憤拔石之說轉成元海次骨之恨自貴家出責之時一番下手亘在肚裏而道元病狀衆目俱覩故不得巳忍耐捨送是如可忽於堂藪下逢見幸傍人之虛無謂秋元之掩諱恣意壓蹴洩憤叮嚀而自來謹避之語子婦來傳之擧尤難逃其巧飾服毒之粧撰特其餘事嚴飭推官後同推別具意見査覈取服事分付爲旀固城千奉已獄事段卽以各招觀之中達在下奉已在上之說可謂畫出膝撞時光景兺不喩屍親之胸膛浮動右肋靑黑云云又與檢驗後脈錄無差而況執腰帶顚仆翻覆渠亦自服者乎買酒要和給錢生怯猶屬第二件大約兩人之泥醉共驅不幸者致命原其心則雖非故犯論其跡則焉逭當律令新道伯更考文案論理狀聞爲旀慶州權進會獄事段爭得十錢得失互決千金性命而終至有殺死之變矣痕損遍身詞證齊口而渠亦平問輸情後來之忽改前招豈或始不知其律之爲償命而晩始覺得而然是隱喩令新道伯詳加究理狀聞爲旀善山李三得獄事段醉怒僧頑忽移解紛之人足搗囊虛難掩加手之痛況其盜妻憎夫之憾當着乘機下手之際乎畢竟奸陰之眞贓尤爲殺死之鐵案則潛通與否不必另査而殺獄至重令新道伯出意見詳考文案論理狀聞後稟處爲旀義城丁奉益獄事段此獄元犯始則雜出於各招終焉單屬於一人而就事理上言之宗甲藉曰親査而便是外人正用不過雇軍而亦非首唱當初設計於偸埋者奉益也中間挺身於毆打者奉益也末梢共驅時下手重者奉益也若非奉益之事係渠家孰肯以一時會下之客目見其彼此光景不顧性命生死以之乎擧杠倒觸設如渠供是良置考諸屍帳其所痕損專屬毆打而不在杠觸乎奉益之爲元犯斷無可疑是隱乙喩令新道伯詳加審理如有意見狀聞事分付爲良如敎
정조 13년
禁府啓目咸陽前府使李得駿原情云云問目內辭緣泛稱遲晩所當請刑是白乎矣曾經都摠都事勿爲請刑載在大典通編議處何如判付啓此囚段本事公罪兺除良督捧之數旣如是夥然餘皆期以翌秋收殺則可謂有功無罪分揀放送爲良如敎二帳刀割
정조 13년
負罪臣金漢耆疏曰伏以聖孝出天邦籙無疆吉兆斯占大禮順成臣民愴忭曷有其極仍伏念一自遷奉之時哀慕罔極勞動過多玉候愆和尙在靜攝此時保嗇晷刻難緩而近因聖心之激惱至有藥院之權減群下之焦遑煎迫尤當如何伏乞亟加三思特許診候上以慰殿宮之憂下以副億兆之望焉二帳十二行刀割大司憲洪檍疏曰伏以臣猥以無似厚蒙洪造一身所沐恩波洋溢秋毫皆上賜也朝紳之得被抆拭者亦豈無人而若臣之偏霑雨露天地也父母也至於今年而寵秩華銜龍光赫然三載逖違之餘復覲日月之光至願已畢微忱獲伸退顚丘壑少無所恨迺者千萬不自意長憲新命遽下於適在禁中之日臣驚惶震越罔知攸處噫是職也卽古所謂行道之任也使臣得之於少壯之時有非其人況今年紀衰邁志氣摧頹有何一分風裁可以彷彿於是而擧以授之無少留難是何異於自塗耳目自就痿痺也哉名器之屑越物情之駭異非細故也鎭日違召罰止問備臣於是益不勝惶懼恧蹙之至玆敢畢瀝肝血仰瀆崇嚴伏乞聖慈俯垂鑑諒亟命鐫改以重公器以安私分焉仍伏念臣不敢以言責自居而區區憂愛之忱有不能自已者略此附陳惟聖明垂察焉二十行刀割噫彼在簡亦北面於殿下之庭者抑獨何心顯示不滿肆發凶言聲罪奉承之大臣議擬置辟之極典喉院稠坐莫不相顧而愕眙則天下萬古寧有如此窮凶絶悖之言乎事與心違狼心益狼粧出驥賊投呈凶疏上眩聰聽下惑人心秋供一出情節畢露噫嘻痛矣誣逼之言有非今日臣子所可泚筆而說到者則雖使此賊千剮萬戮未足以慰神人之憤而臥死旅店王章未加豈有如凶如此賊逆如此賊而生而免肆市之律死而逭孥戮之典者乎三尺至嚴決難容貸臣謂逆賊在簡亟施孥戮之典宜矣答曰省疏具悉諸條不允一帳十三行刀割
정조 13년
持平李敬心疏曰伏以臣之得有今日是誰之賜惟殿下天地於臣父母於臣人言罔極而曲加全保擧世皆棄而偏蒙拂拭拔之坑坎之中措諸袵席之上寢郞初仕旣出特恩寺官仍任不避親嫌以至郞署之低擬亦荷聖心之記有臣是何人得此於君父哉噫彼從古人臣遭罹奇怪亦復何恨而未有如臣跡未沾於仕籍名已登於彈章者如非我殿下生成而甄拔之臣卽嶺海之魂溝壑之物也受恩如天圖報無地頂踵毛髮同歸造化夷險燥濕不敢趨避以爲一半分稱塞之道矣迺於千萬夢寐之外曩伏奉薇院除旨今又承柏府新命臣聞命驚惶罔知所措假使臣初無自來情勢風采言議本不可以擬議於淸朝之耳目況以臣滓穢之蹤豈可濫廁於淸顯之職乎臣之有除輒膺雖緣義重討復他不暇顧反省初心不覺騂顔豈復仍因蹲據以速人之譏笑哉玆敢不避猥越瀝陳肝血伏望聖慈諒臣言之非出飾讓念官方之不可苟玷特命刊改臣新授職名以重公器以安私分焉臣旣不以言官自處則不宜贅及他說而竊有目下一事之駭歎者玆敢附陳惟聖明垂察焉臣於昨日詣臺之初府吏來告掌令臣李祉永疏本還給時自政院有原疏中若拔尹蓍東三字則當爲賜批之傳敎云矣及見其再疏則果依傳敎而拔之其言之得失事之當否姑捨之名曰言事疏而俄頃之間無難變改何其顚倒之甚也臺閣事體不當若此此不可以一時薄過論也臣謂掌令李祉永施以刊改之典斷不可已也答曰省疏具悉甄復未幾如是論人可謂不思之甚矣
정조 13년
己酉十二月二十九日未時上御重熙堂右副承旨同副承旨入侍時右副承旨申耆同副承旨洪仁浩假注書洪樂游記注官趙慶遠金鳳顯以次進伏訖上曰右相事誠莫曉矣出城則初何意也今此讓寧孝寧兩大君家宣額書寫之必以洪仁浩兄弟塡啓抑何故也旣處以引義又何爲此等公事耶許多人中只以洪仁浩兄弟塡入委折自政院招問政府錄事以奏可也上曰宣額板之懸去龍亭事面極爲未安淸權祠進去承旨事過後禁推可也命退承史以次退出
정조 13년
行都承旨金憙齋宿行左承旨洪明浩齋直右承旨鄭東浚齋直左副承旨趙衍德齋宿右副承旨申耆齋宿同副承旨洪仁浩齋宿注書徐有聞齋宿一員未差假注書洪樂游齋直事變假注書柳師模仕
정조 13년
大殿王大妃殿惠慶宮中宮殿內閣政院玉堂朝廷二品以上六曹堂上宗親單子夕問安答曰知道
정조 13년
傳于洪明浩曰傳香承旨馳詣宗廟永禧殿景慕宮奉審摘奸以來
정조 13년
傳于洪明浩曰明日眞殿正朝祭齋宿處所依前爲之申後當出宮該房知悉
정조 13년
申耆啓曰備邊司郞廳來言今日賓廳日次而大臣陳疏不得來會云矣敢啓傳曰知道
정조 13년
申耆啓曰大司憲洪秀輔掌令李錫夏金履翼未肅拜執義尹行履持平宋煥箕在外持平沈奎魯未署經監察茶時之意敢啓傳曰知道
정조 13년
趙衍德啓曰應敎徐配修副修撰李羲觀牌不進罷職傳旨今方捧入副應敎李太亨校理李殷模尹序東副校理李儒慶李尙度修撰李晴鄭東觀副修撰吳泰賢俱在外玉堂上下番俱空已至多事甚未安未差之代政官牌招開政差出待下批仍卽牌招以爲入直之地何如傳曰允
정조 13년
承旨前望單子入之鄭東浚落點
정조 13년
傳于申耆曰未肅拜兵曹郞廳改差今日政差出
정조 13년
有政吏批判書洪良浩進參判閔鍾顯參議曺允大差祭都承旨金憙進以李秉鼎爲副提學李文源爲知經筵朴崙壽爲兵曹佐郞朴澈源爲司宰僉正
정조 13년
兵批判書金尙集進參判李時秀參議柳焵差祭參知沈晉賢入直右副承旨申耆進以任嵂爲副摠管李章漢爲內禁將金理一柳成逵爲守門將副司直金履正曺遠振竝單付
정조 13년
兵曹口傳政事司直吳載純行副司直申益彬具庠李度默金光默竝單付申耆以兵曹言啓曰水原廣州果川三邑武士武科初試吉日令日官推擇則來正月初十日十三日俱吉云以何日定行乎敢稟傳曰以初十日爲之自初三日捧單至初試開場日而每日所捧數爻報于巡營自巡營書送政院事分付初試試官自京下送貽弊宜念府使曾經將臣爲上試官廣尹爲副試官道內察訪中一員爲參考官眼同試取可也
정조 13년
吏曹口傳政事以白東遠爲延曙察訪
정조 13년
申耆以兵曹言啓曰來庚戌年各處頒給信漢符別單及文宰二品以上武臣蔭官曾經摠管人員章標頒給別單修整以入之意敢啓傳曰知道
정조 13년
鄭東浚以大司成意啓曰每歲末圓點準點人姓名具別單草記事曾已定式矣依定式當年條圓點準點儒生別單書入之意敢啓傳曰知道
정조 13년
洪仁浩以刑曹言啓曰因慶尙前監司洪檍啓本道內錄啓罪人九名回啓判下辭緣卽爲行會本道而其中星州牧殺獄罪人私奴善伊今八月物故該道啓本雖已啓下旣有判下辭意一體行會之意敢啓傳曰知道
정조 13년
右議政金鍾秀疏曰伏以臣罪臣自知之雖萬死而有餘罪矣四日金吾未蒙勘處寄宿效野顚倒入城天地雖大一身靡容杜門閉影羞見人面噫臣之疏率虛妄信心信口卽臣本來痼疾之莫逃於聖鑑者也始也輕信浮言畢竟査事落空罪陷不測恥在難湔自作之孼捫舌莫及嗚呼臣少也孤晩而無兄弟子姪所依仰爲命者惟聖明在上耳生逢聖代誤辱知遇屢躓屢起轉死廻生恩造罔極糜粉難酬尙覬畏愼懲吹以圖卒承大德而到今年位猥多之後忽作忘恩負德之人縱荷聖度天大姑從寬貸臣心慙懼反不如速死之爲安此實臣菲材窮命叨竊逾分人器不稱福過災生而然也嗚呼懷邪挾私以上欺天聰卽臣素所切憎深恥者而垂死之日墮落坑塹平生所藉手而事我聖上者今焉掃地盡矣衷情未白心迹相盭拊膺嗚泣廢寢與食賤疾乘之漸就沈篤此生餘日覲光無路臣之目將不暝於泉下矣惟是濫銜之一日縻在身邊其爲辱具瞻之位大矣顒俟處分至今不下多日泯伏尤增惶悚玆始冒死呼籲於閔覆之天伏乞聖慈將臣議政職秩亟行改正然後下臣司敗議臣罪狀勘以當被之律以爲爲臣不忠者之戒焉歲交新舊茀祿方至瞻望宸極神魂飛越臣無任瞻天涕泣伏地戰灼之至答曰省疏具悉卿懇遂事勿說故曰悔亦不可長留在胸中卿須安心參班仍傳曰此批答遣史官傳諭
정조 13년
己酉十二月三十日未時上御重熙堂右承旨入侍時右承旨鄭東浚記事官徐有聞記注官金鳳顯記事官金祖淳以次進伏訖上曰畿驛察訪中一員遞付京職其代令該曹口傳擇差下送以爲初試時眼同試取之地出榻敎命書傳敎曰卿宰侍從堂上堂下罷削人員竝敍用卿宰則令該曹口傳付軍職又命書傳敎曰出宮門路以協陽門爲之命讀公事書判付訖命退承史以次退出
정조 13년
己酉十二月三十日申時上詣摛文院齋宿入侍時行都承旨金憙行左承旨洪明浩右承旨鄭東浚左副承旨趙衍德右副承旨申耆同副承旨洪仁浩記事官徐有聞假注書洪樂游記注官趙慶遠金鳳顯二直提學金載瓚檢校直閣徐鼎修李晩秀尹行任待敎金祖淳以次侍立上具翼善冠衮龍袍乘輿出宣化門都提調蔡濟恭提調鄭昌順副提調洪明浩等轎前進奏曰日寒如此聖候若何上曰一樣而日寒比昨乍歇矣濟恭曰初二日卽日次問安而適値動駕將何以爲之乎上曰伊日似當因勢承候矣仍命退由肅章門入仁政門上曰原任大臣當召見留待齋所之意史官傳諭可也賤臣承命往傳上至萬安門降輿上曰都提調往待齋所承史閣臣侍衛軍兵泰秋門外待令可也賤臣承命出傳承史閣臣侍衛軍兵泰秋門外以次序立上乘輿出泰秋門由景秋門前路至摛文院入閣內後上曰都提調與李判府事入侍賤臣承命出與都提調蔡濟恭判府事李福源偕入進伏訖濟恭等曰風寒若此聖體何如上曰一樣矣方自王大妃殿差備出臨而以新着衣服之故太煖至於汗出矣我朝家法每當歲時必着新衣故先朝寶齡至八旬趁此輒換御新服予亦遵行而今日雖風寒新着之故不知爲寒矣予本衣服若少煖而勞動過多則輒出汗故夏享時以是爲難耳濟恭曰臣意則來初二日太廟展拜後永寧殿則以小輿作行似好矣上敎福源曰卿之所作柱聯俄已見之而卿果甚勞矣福源曰小臣兩子文識無足可稱而適於數昨俱以公故出去故至於書冊考閱臣則眼視甚昏不能如意誠罔措以過矣上曰李晩秀文體甚庸劣矣福源曰然矣上曰此非緊急可用而卿等俱是華國之手故予欲趁今受置以爲日後所用耳上曰鎭安大君家事卿果聞之否福源曰此是盛擧矣上曰奉祀孫甚無識故使之受學於畿伯矣聞畿伯言則渠將欲爲束脩之禮云誠一哂矣渠言曾讀大學而不識齊家之齊字命書齊陵參奉而齊字全不成字矣福源曰誠無識矣上曰孝寧大君子孫中立朝人誰也耆曰李得臣李相璜俱是大君子孫矣上曰李東馨亦孝寧子孫耶耆曰東馨則讓寧大君子孫而昨日事變注書李東冕爲參致祭果已遞出矣上曰此亦讓寧子孫耶耆曰然矣上曰至德祠之號皆稱肅廟朝賜額而此無文蹟之可攷矣故相許穆所撰文集予曾見之此文甚簡古雖未詳解至德祠記明年稱至德云者似有所由矣濟恭曰以稱字觀之此非自下所敢私稱也福源曰至德二字非私家所可題額者矣上曰然矣上曰讓寧之德義實類泰伯仲雍而第其德義雖如此若非英廟全保之恩何以成其美乎故予於祭文某某句托意用之矣濟恭曰冠岳山第一峯望見景福宮而讓寧大君必於此峰登望故尙有遮日之痕而世稱念主臺云矣上曰然乎上曰卿等將過歲於闕中矣濟恭曰殿下父母於臣等臣等之昵侍殿下而過歲不勝欣忭之忱矣上曰再明陪班大臣皆未進參誠一欠事福源曰徐判府亦有病矣上曰頃聞有病云今果何如福源曰以疥瘡不得動作云矣上曰然乎上曰金判府箚子卿等見之乎福源曰見之矣濟恭曰臣則姑未得見矣上曰右相承批後想卽出脚而尙無動靜誠怪矣事實卿果聞之否福源曰雖未得詳知六字缺上曰再明日動駕事體自八字缺從者是豈成說乎多日入殆若自劃如是之語外間傳說豈不悶然乎因卿事瑞當此除日而亦煩酬應卿何不念此乎卿須卽爲入來事史官出去口傳可也鳳顯承命出回奏曰臣奉承聖敎馳往傳諭于右議政金鍾秀處則以爲臣有死而已不敢以見職自處晏然冒進惶恐震越不知所達云矣上曰卿等先退可也福源濟恭以次退出酌獻禮時至上具冕旒冠絳紗袍出摛文院三字缺橋藥房至端暉門降輿入眞殿上曰承史閣臣侍衛軍兵萬安門八字缺臣侍衛以次序立酌獻禮罷後上出萬安門乘輿出仁政門由肅章門至協陽門入宣化門還內以下缺
정조 14년
行都承旨金憙坐行左承旨洪明浩坐直右承旨鄭東浚坐左副承旨趙衍德坐右副承旨申耆坐直同副承旨洪仁浩坐注書徐有聞仕一員未差假注書洪樂游仕直事變假注書柳師模仕
정조 14년
大殿王大妃殿惠慶宮中宮殿內閣政院玉堂藥房朝廷二品以上六曹堂上宗親單子問安答曰知道
정조 14년
傳于洪明浩曰明日展謁更待下敎擇日擧行
정조 14년
備忘記原任閣臣李判府事蔡判府事歲饌加數輸送仍令郞官存問以來事分付
정조 14년
以錦城尉家歲饌輸送別單傳于鄭東浚曰仍令郞官存問
정조 14년
備忘記西溪君今年爲八十云衣資食物拔例輸送如未資窮特加一資
정조 14년
以故大司憲徐命九妻申氏歲饌別單傳于洪明浩曰兩孫爲重他家人加給歲饌
정조 14년
以戶曹參議李敏輔歲饌別單傳于洪明浩曰加給
정조 14년
以行副司直李柱國歲饌別單傳于洪明浩曰昨見筋力一向矍鑠況闕內過歲出於特恩歲饌亦爲加給
정조 14년
以故判書張志恒妻趙氏歲饌別單傳于洪明浩曰觀於歲饌別單可知親年之已過七十張鉉國守令待窠調用
정조 14년
以奉朝賀趙暾歲饌別單傳于洪明浩曰令該道加給歲饌仍令地方官存問事下諭
정조 14년
以前判書尹東暹歲饌別單傳于洪明浩曰今番書寫之役所勞旣多加給歲饌
정조 14년
傳于鄭東浚曰右承旨入侍
정조 14년
以應敎徐配修牌不進罷職傳旨傳于洪仁浩曰只推
정조 14년
以兵曹守宮望單子傳于申耆曰差祭兵曹堂上許遞前望單子入之
정조 14년
傳于申耆曰坐直承旨入侍
정조 14년
傳于金憙曰發遣吏郞諸執事淸齋與否摘奸以來
정조 14년
洪明浩以禮曹言啓曰今此正朝陳賀諸道所封箋文中楊州牧使李儒敬鐵原府使李潤謙會寧府使姜五成以應封官兼別軍職故各爲封箋楚山府使徐英輔朔州府使李海愚碧潼郡守鄭學畊雖非應封官亦以別軍職封箋矣一體看審捧入之意敢啓傳曰知道
정조 14년
洪明浩以禮曹言啓曰製述文臣年滿五十一歲人員專經文臣年滿四十一歲人員竝依例減下後別單書入而御覽官案亦爲改修整以入之意敢啓傳曰知道
정조 14년
申耆以都摠府言啓曰明日動駕時守宮及寶釰侍衛不可不備員而都摠管黃仁點差宗廟春享大祭初獻官安昌君燝差永寧殿初獻官副摠管洪和輔以御營中軍留陣進任嵂以都監中軍陣上進寶釰侍衛將不得備員合有變通之道令政院急速稟旨令該曹卽爲口傳差出以爲備員侍衛之地何如傳曰竝許遞前望單子入之待下批牌招察任
정조 14년
申耆以都摠府言啓曰今日人直內三廳武兼禁軍及軍兵等當爲中日習射而正朝相値不得爲之之意敢啓傳曰知道
정조 14년
左承旨洪明浩右副承旨申耆以司謁口傳啓曰大內方有火光臣等不勝驚遑敢此請對矣以司謁口傳下敎曰通明殿失火軍士房承旨率入直禁旅斯速入去救火可也
정조 14년
庚戌正月初一日辰時上御重熙堂右承旨入侍時右承旨鄭東浚記事官徐有聞記注官金鳳顯記事官金祖淳原任提學鄭民始吳載純原任直提學徐有防一直提學金憙二直提學金載瓚檢校直閣徐鼎修尹行任李晩秀原任直閣鄭大容以次進伏訖上曰諸臣中有老親人皆卽出去可也命書傳敎曰遷奉之後初當新正孺慕冞深十九日出宮趁誕辰詣園所行祭還次水原新邑日水原等三邑儒武當設科試取自此每歲園幸豈可或闕諸般省弊之端已有講定之定例依此擧行俾無一毫貽弊事申飭京外又命書傳敎曰是年庚戌卽孔夫子朱夫子生年也降聖生賢之舊甲重回宜有表異之擧當詣文廟謁先聖設科取士令該曹知悉以來月初擇吉又命書傳敎曰是年卽老農所謂庚戌大有之年也昔我聖祖盛德至誠克享天心維時上章秋事大熟國有千倉之富野多遺秉之利斗米三錢盛事尙傳予否德其敢曰勿替肯穫而降康之祝此其時矣不待臘雪之瑞犂星之占而穰穰之盛可驗於三元之初矣雖然歲月協吉風雨調順天也耕播以時勸課得宜人也不暋作勞乃克有秋亦匪予攸聞況令湖嶺小登瘡痍尙在西北荐荒缾甖俱空蘇殘備豫之政實惟嗣歲是俟咨爾方伯牧守毋曰斯歲維豐年毋以予言爲故常爰命農夫俶載南畝鑄乃錢鎛誕我稼穡不奪不撓以助以飭俾人功旣修天休自至我家先後之庚如豳周之屢豐也陽和發舒品物昭蘇夙夜一念惟在民天纔戒上辛之祈復降元春之綸凡我長民之官其勉之哉事下諭于八道道臣兩都留守處命退諸臣以次退出
정조 14년
庚戌正月初一日申時上御重熙堂坐直承旨與顯隆園獻官入侍時右副承旨申耆假注書洪樂游記注官金鳳顯記事官金祖淳顯隆園獻官李時秀以次進伏訖上曰獻官自園所何時離發耶時秀曰祭享罷後卽爲發程爲趁明日動駕而入來矣上曰今番卽移園後初祭享凡擧行果何如耶時秀曰守僕輩擧行果如例而園軍則渠是新入眩於擧行故竝皆指導矣上曰科擧錄名何時將收捧云乎時秀曰使各面報來後本倅當親執修啓云矣時秀曰香祝入去後卽時塡祝仍爲奉安于丁字閣矣上曰此是親臨時以此擧行爲敎而園官想必誤傳而然矣承旨日後下去時更爲分付可也命退諸臣以次退出
정조 14년
行都承旨金載瓚坐行左承旨洪明浩坐右承旨鄭東浚坐直左副承旨趙衍德坐右副承旨申耆坐同副承旨洪仁浩坐直注書徐有聞仕一員未差假注書洪樂游仕直事變假注書柳師模仕
정조 14년
藥房都提調蔡濟恭提調鄭昌順副提調洪明浩啓曰失火之變出於意外伏想聖心驚動丙枕靡安伏未審夜來聖體若何寢睡水剌之節何如臣等昨夜入來宜卽問候而旣値更漏之深又承勿爲之敎故雖不得不退去而終宵耿耿不能自已率諸御醫趁早入診詳察聖候爲宜王大妃殿調攝中氣候何如惠慶宮氣候何如臣等不任區區憂慮敢來問安竝此仰稟答曰知道王大妃殿惠慶宮中宮殿藥房口傳問安答曰知道
정조 14년
傳于洪明浩曰傳香承旨馳詣宗廟永寧殿奉審摘奸以來
정조 14년
洪仁浩啓曰判府事李福源金熤左議政金鍾秀爲承候來待矣傳曰入侍
정조 14년
傳于趙衍德曰都承旨許遞前望單子入之待下批牌招察任
정조 14년
都承旨前望單子入之金載瓚落點
정조 14년
以承旨房望傳于趙衍德曰仍
정조 14년
兵曹口傳政事副司直單金憙
정조 14년
鄭東浚啓曰吏曹郞廳來言八道老職加資下批政事取稟傳曰爲之
정조 14년
有政吏批判書洪良浩參判閔鍾顯進參議曺允大病右承旨鄭東浚進啓曰漢城府老職別單纔已啓下而其中前都事吳彦相年未滿八十而誤爲混入事京兆堂上追後送言矣吳彦相別單中拔去漢城府當該堂上難免不審之失推考警責何如傳曰允又啓曰侍從臣父年七十人每於歲首抄啓加資事載在法典矣侍從臣父年七十人員別單書入之意敢啓傳曰知道以李勉輝爲戶曹佐郞李冕膺爲兼東學敎授前同知李聖師今加嘉義前參議宋濟魯前府使李檏通政南聚五前僉知徐命瑞前五衛將金弘濟已上今加嘉善年八十前持平曺霖前都事李景行已上年八十前司諫成胤儉年八十二前別提沈得彬年八十一前宣傳官金大有前參奉李膺擧已上年八十今超通政依定式加資事承傳前牧使朴師沃年七十侍從臣前參判朴祐源父學生宋純相年七十侍從臣前持平宋煥德父已上加資事承傳
정조 14년
傳于申耆曰出宮門路以協陽門爲之
정조 14년
傳于申耆曰侍衛軍兵毛具
정조 14년
傳于鄭東浚曰右承旨軍士房承旨入侍
정조 14년
兵曹參議前望單子入之洪文泳落點
정조 14년
鄭東浚以吏曹言啓曰今此宗廟春享大祭薦俎官以前參議柳焵塡差而時無職名令該曹口傳付軍職何如傳曰允
정조 14년
兵曹口傳政事副司直單柳焵
정조 14년
傳于趙衍德曰左副承旨入侍
정조 14년
洪仁浩啓曰修撰李晴謂有身病無端徑出依定式禁推傳旨捧入之意敢啓傳曰聞有實病分揀
정조 14년
金載瓚以弘文館言啓曰本館上番無他推移之員不得已以下番姑陞入直之意敢啓傳曰知道
정조 14년
傳于洪仁浩曰坐直承旨入侍
정조 14년
摠管前望單子入之都摠管安春君鄭一祥崔東岳副摠管洪秉纘落點
정조 14년
金載瓚以吏曹言啓曰今此社稷祈穀大祭親行敎是時諸執事中侍從無職名人員令該曹口傳付軍職何如傳曰允
정조 14년
申耆以都摠府言啓曰本府郞廳申相文昨夜三更量巡檢時忠壯衛七名內趙得賢一名無端闕點事極駭然令攸司從重科治入直忠壯衛將咸正禧不能檢飭之罪在所難免拿處何如傳曰允
정조 14년
庚戌正月初二日午時上御誠正閣時原任大臣承候入侍時判中樞府事李福源金熤右議政金鍾秀行左承旨洪明浩假注書洪樂游記注官趙慶遠金鳳顯以次進伏訖上曰藥房都提調提調入侍可也賤臣承命出與都提調蔡濟恭提調鄭昌順醫官徐命緯李翊臣卞觀海金光國李春敷偕入進伏福源等曰三陽泰回百祿鼎臻此時聖候若何上曰一樣矣福源等曰王大妃殿氣候若何上曰一樣矣福源等曰惠慶宮氣候若何上曰一樣矣福源等曰夜間失火之變實是意外驚動之餘玉候不瑕有損節乎上曰無所損矣福源曰聞是通明殿而何以失火乎上曰專由不愼火之致而暫時盡燃誠怪矣熤曰臣家在城外夜深後始聞之故不卽入來矣上曰卿見火光乎熤曰登家後高處望見矣鍾秀曰聞徐有隣言則此是內差備近處云矣上曰然矣此處甚僻遠蔡判府曾或見之矣熤曰間數夥然乎上曰房四間大廳六間矣濟恭曰以基址觀之似爲數百間矣上曰竝計翼廊則似過百餘間矣上曰養和堂則壬辰兵燹後只餘此堂矣今番幾乎燃及畢竟免災誠異矣火勢頃刻熾盛非人力所可救熄可謂末如之何而元朝火災實爲警惕處矣熤曰聖心之警惕臣實欽仰而雖閭巷間每當歲時則易致生火此不必憂慮矣福源曰昨日火光滿城驚動人莫不奔遑大臣中徐判府洪領敦寧亦皆乘轎來詣闕外云而火勢之只此滅熄誠爲大幸矣上曰都提調昨夜入來云從何卽聞而如是速入乎濟恭曰臣在家時傔人輩言內闕下近處有火色而火熖中見樹影云故認是東營而未能眞的矣仍聞大內失火蒼皇入未矣上曰東村人則似或未卽聞知矣福源曰臣之子時秀見方待罪騎曹故果卽來報矣濟恭曰醫官旣已率入驚動之餘詳察聖候爲宜故敢此仰達矣上曰不必診候矣熤等曰昨夜驚動之餘今夕誓戒之親行恐或失攝許令替行不勝顒祝矣上曰霎時出臨有何所難而且親祭之誓戒豈可替行耶熤曰聖敎雖如此玉體之連爲勞動心甚悶迫矣上曰不必爲慮矣上曰通明殿此時改建爲難而不改亦未成說矣濟恭曰此堂名旣通明又是大殿則不可不改建雖明年未爲不晩矣上敎鍾秀曰卿之事過矣再昨兩次傳諭何不入來乎鍾秀曰臣之罪孽實由自作爲日稍久冞增惶恐不敢晏然承命而今日動駕時陪班果欲進參社稷大祭亦令塡差獻官矣上曰卿等先退可也又命承史退去諸臣以次退出
정조 14년
行都承旨金載瓚坐行左承旨洪明浩坐右承旨鄭東浚坐左副承旨趙衍德坐直右副承旨申耆坐同副承旨洪仁浩坐直注書徐有聞仕一員未差假注書洪樂游仕直事變假注書柳師模仕
정조 14년
鄭東浚啓曰大司憲洪秀輔執義尹行履掌令李錫夏金履翼牌招啓辭未下持平宋煥箕在外沈奎魯未署經監察茶時之意敢啓傳曰知道
정조 14년
洪明浩啓曰正朝望闕禮依例爲之之意敢啓傳曰知道
정조 14년
兵曹單子今正月初五日仁政門親臨百官朝參何如判付啓旣經誓戒更待下敎爲之爲良如敎
정조 14년
以全羅監司狀啓應資老人開錄事傳于鄭東浚曰政官牌招開政老職下批
정조 14년
以吏曹參議曺允大牌不進罷職傳旨傳于鄭東浚曰只推
정조 14년
有政吏批判書洪良浩進參判閔鍾顯參議曺允大牌不進同副承旨洪仁浩進以鄭民始爲藝文提學閔鍾顯爲司譯提調金相儼爲監察
정조 14년
兵批判書金尙集進參判李時秀參議洪文泳病參知沈晉賢入直左副趙衍德進副護軍朴師沃沈得彬李景行宋純相李膺擧金大有副司直尹行元孟至大曺霖副司果金德老趙鎭坤竝單付
정조 14년
以刑曹啓目忠壯衛曺得賢照律事傳于鄭東浚曰用牌後照律
정조 14년
以忠壯將咸正禧拿處傳旨傳于鄭東浚曰用牌後拿處
정조 14년
以京畿監司狀啓陽城縣民家失火事傳于趙衍德曰小邑被燒至於此多方春失所極爲矜愍原恤典外別給穀物殘獨戶當年貢賦蕩減事分付去月二十三日事今始報來寧有如許道理本邑之在巡營不過一日程則爲道伯者今始聞知已萬萬矇然邑倅雖値在京豈有過五日後始聞之理乎本事之外晩始還官遲滯報來萬萬駭然該縣監待民戶畢構奠接後令該府拿問處之
정조 14년
以平安監司狀啓平壤慈山等邑民家失火事傳于趙衍德曰歉歲民家之被燒至於一百卄戶之多當寒失所尤爲矜惻原恤典外米布從厚題給應納穀物亦令蕩減結構奠接之方另加申飭於該府使處畢奠接形止狀聞俾知朝家別般軫恤之意外此平壤府失火十三戶原恤典外加給穀物事回諭
정조 14년
洪明浩以奎章閣言啓曰奉謨堂每年孟春孟秋涓吉展拜事載在閣志矣今春展拜吉日以何間推擇乎敢稟傳曰待下敎
정조 14년
洪明浩以禮曹言啓曰每年親耕歲首以稟事曾已定式矣今正月三十日先農祭親行及親耕等節何以爲之乎敢稟傳曰先農祭攝儀
정조 14년
洪明浩以內醫院都提調意啓曰月計文書掌務官來示提調具銜入啓自是院例而去月朔月計初不來示於提調掌務官私自入啓莫重御覽文書不經提調之眼不受提調之銜事未前聞有關後弊文書則改修正入啓掌務官李命鎰爲先汰去其罪狀令該府拿問處之何如傳曰掌務官自本院從重科罪可也
정조 14년
洪明浩以弘文館言啓曰本館上番連日闕直事甚未安應敎徐配修旣有只推之命卽爲牌招入直何如傳曰允
정조 14년
申耆以兵曹言啓曰今正月初九日大駕詣社稷初十日祈穀大祭親行時以何營軍兵隨駕何營軍兵留陣而禁軍及馬步軍幾番幾哨磨鍊乎敢稟傳曰步軍十哨馬軍十哨爲先後廂御營廳留陣禁軍立番隨駕可也
정조 14년
庚戌正月初三日丑時上御仁政殿月臺受誓戒入侍時行都承旨金載瓚行左承旨洪明浩右承旨鄭東浚左副承旨趙衍德右副承旨申耆同副承旨洪仁浩記事官徐有聞假注書洪樂游記注官趙慶遠金鳳顯一直提學金憙檢校直閣徐鼎修鄭大容李晩秀尹行任待敎金祖淳以次侍立上具遠遊冠絳紗袍乘輿出協陽門由肅章門入仁政門至仁政殿月臺誓戒訖乘輿出仁政門由肅章門入協陽門還內
정조 14년
行都承旨金載瓚坐行左承旨洪明浩坐右承旨鄭東浚坐左副承旨趙衍德坐直右副承旨申耆坐直同副承旨洪仁浩坐注書徐有聞仕一員未差假注書洪樂游仕直事變假注書柳師模仕
정조 14년
藥房都提調蔡濟恭提調鄭昌順副提調洪明浩啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿調攝中氣候何如繼進湯劑今日當爲議定臣等不任區區憂慮敢來問安竝此仰稟答曰知道王大妃殿湯劑已諭於醫官矣卿等不必入侍矣王大妃殿惠慶宮中宮殿藥房口傳問安答曰知道
정조 14년
申耆以都摠府言啓曰今日入直內三廳武兼禁軍及軍兵等中日習射請出標信傳曰知道
정조 14년
申耆啓曰禁衛營將官來言今日本營軍兵日次私習云矣敢啓傳曰知道
정조 14년
申耆啓曰御營廳將官來言今日本廳軍兵日次私習云矣敢啓傳曰知道
정조 14년
金載瓚啓曰右承旨鄭東浚今日不爲仕進卽爲牌招何如傳曰允
정조 14년
趙衍德啓曰大司憲洪秀輔執義尹行履掌令李錫夏金履翼牌招啓辭未下持平宋煥箕在外持平沈奎魯未署經監察茶時之意敢啓傳曰知道
정조 14년
傳于趙衍德曰館堂入侍
정조 14년
庚戌正月初四日未時上御重熙堂右承旨入侍時右承旨鄭東浚記事官徐有聞記注官金鳳顯記事官金祖淳以次進伏訖命書傳敎曰日前救火時爭先坌集最獨效勞莫如泮中典僕朝家之常時顧恤雖自別渠輩之此等處如許其心極可尙泮村人懸房贖限十五日蕩減疾苦弊瘼仍令館堂詢問以奏又命書傳敎曰如豐德齊厚陵驪州英寧陵幸行及溫幸時沿路各邑例有朝夕饍供晝物等措備自先朝驪州幸行時庚午溫幸時皆命除之自京從便輸致擧行況本園擧動每事皆欲省弊者乎自今番擧動水原果川兩邑待令饍供一竝除之一或違越地方官及道伯難免其責本府以新創之地凡百姑未就緖雖試士日豈可用南城松都之例乎庚申幸行時以豐德府使之科外供饋處分至嚴此亦仰述之一端且況御供猶勿措備至於諸臣私饋尤豈可擧論竝以此意令廟堂嚴飭行會該道伯及府使處命退承史以次退出
정조 14년
庚戌正月初四日初更上御重熙堂館堂入侍時左副承旨趙衍德假注書洪樂游記注官金鳳顯記事官金祖淳同成均徐有隣以次進伏訖有隣曰臣依下敎馳詣泮中聚會泮村民人以傳敎內辭意詳細布諭詢問疾苦弊瘼則老少男女莫不鼓舞攢祝仍以爲惠澤至此更復何求而俯詢之下謹爲條陳云其中或不無猥屑者而旣有登對以奏之命故敢此仰達矣其一以爲各宮貿奴輩橫拿之弊曾蒙朝家嚴飭幸而少息矣挽近以來又復如前每於貿肉之時廉價勒買還爲發賣仍作牟利之計一日二日漸至痼弊各懸房屢千典僕不能支堪失業渙散迫在朝夕此後肉價毋論全部與割肉一依戶曹定例施行俾無操縱之弊以爲保存之地云矣上曰向來飭敎何如而猶復不遵弊則自如云若不嚴立科條何以蘇弊參考可據之例劃一磨鍊此後依此貿用一或違越卽自本館草記可也有隣曰其一以爲近年牛價轉致踊貴不得生意於疊屠者非但出於畏法而已且一肆疊屠諸肆受弊故互相守直無異禁條故除非春夏間闕屠數呈官充補之事則初無一次疊屠之弊而三司禁吏輩每當秋冬之際不禁應禁之私屠誤執懸房陳肉以爲呈課之資一年納贖至於六七百兩之多事甚冤枉此後一從本館置簿施行誤執陳肉勒捧贖錢一款另加禁斷云矣上曰此後取見本館井間如有科外橫侵之弊小則報廟堂大則自本館草記可也有隣曰其一以爲各道監兵營及一二邊邑貿販之弊漸至難支之境故自備局關問便否於各道就其言便處下送典僕矣年前因各邑濫觴之弊竝與監兵營及一二邊邑而還爲防塞泮民生涯轉致倒懸伏乞更蒙天恩依前分送云矣上曰令廟堂稟處可也有隣曰其一以爲每於謁聖盛擧時治道塡土之役例使五部坊民擧行矣自年前泮民皆當每戶收斂係是無前之役乞依古例復用坊民俾除泮弊云矣上曰令廟堂問于京兆從長稟處可也有隣曰其一以爲鹽醢廛自是泮人舊業而不幸見奪於江民特蒙天恩獲遂還退之願而貧殘典僕辦錢無路尙未還退乞令戶曹均廳給代條中先爲預下限年報償俾蒙終始之澤云矣上曰令戶曹均廳從長拮据後草記可也有隣曰其一以爲各軍門巡邏軍卒每當深夜之時輒入懸房有所懲索少不如意則稱以犯夜捉去呈課特賜禁斷永爲除弊云矣上曰聞甚駭然各別痛禁此後懸房內橫侵者以故入人家律施行可也有隣曰其一以爲昌廛每張折價戶曹爲四兩司僕爲三兩而七軍門折價則每張爲一兩五錢事極冤枉此後軍門折價一依戶曹或司僕例施行爲願云矣上曰元非難從之請價本之如是參差亦甚不均參考戶曹司僕例指一定價事分付可也有隣曰其一以爲歲時藏牌寔出於爲都民之特恩而朝家本意卽是各其家各其洞宰割分食之意初不許市肆間買賣而挽近以來藏牌前私屠狼藉雖於藏牌之後街路列肆殆有甚於懸房法意蕩然典僕失業此後藏牌前私屠藏牌後列肆各別申禁毋或復踵前習云矣上曰依此各別嚴飭可也出擧條上曰王大妃殿進御加味六君子湯依前方限五貼自今日更爲煎入出榻敎命退諸臣以次退出
정조 14년
行都承旨金載瓚坐行左承旨洪明浩坐直右承旨鄭東浚坐左副承旨趙衍德坐右副承旨申耆坐直同副承旨洪仁浩坐注書徐有聞仕直一員未差假注書洪樂游仕事變假注書柳師模仕
정조 14년
洪仁浩啓曰大司憲洪秀輔執義尹行履掌令李錫夏金履翼牌招啓辭未下持平宋煥箕在外持平沈奎魯未署經監察茶時之意敢啓傳曰知道
정조 14년
申耆啓曰備邊司郞廳來言今日賓廳日次而大臣身病不得來會云矣敢啓傳曰知道
정조 14년
洪仁浩啓曰朝家之於都民凡所以軫念撫恤之方靡不容極至於今番修掃時宜令坊民赴役而乃有兩營軍兵及兵曹雇軍代用之命都下衆民莫不感祝矣臣等卽聞五部各洞任掌輩稱以闕內赴役責出戶丁無丁則索錢已有所現發者事之驚駭莫此爲甚法外橫斂飭敎何等嚴裁而不能檢察致有此無前之事京兆堂郞及五部官員所當重勘而本院請推之外無他可施之罰何以爲之敢稟傳曰京兆堂郞推考部官拿處而嚴飭一一推給來告該房後捧傳旨
정조 14년
洪明浩以弘文館言啓曰修撰鄭東觀自鄕上來云卽爲牌招察任何如傳曰允
정조 14년
洪明浩以弘文館言啓曰新除授校理尹序東時在京畿長湍地經筵入番事緊請斯速乘馹上來事下諭答曰依啓
정조 14년
金載瓚以吏曹言啓曰社稷令文命龜呈狀內矣身素患痰癖之症當寒添劇時月之內萬無供職之望斯速入啓遞改云矣身病旣如是危重則不可强令察任今姑改差何如傳曰允
정조 14년
吏曹口傳政事以沈達漢爲社稷令
정조 14년
申耆以兵曹言啓曰五衛將梁就河身病猝重勢難供職呈狀乞遞宿衛輪番之任不可久曠改差何如傳曰允
정조 14년
申耆以兵曹言啓曰新除授羅州營將南正圭承重祖母今年八十二歲法不當遠離赴任呈狀乞遞邊將邊帥之親年七十五歲以上者許遞其任載在法典依例改差何如傳曰允
정조 14년
申耆以訓鍊都監言啓曰本局局別將卞至健身病甚重勢難察任改差何如傳曰允
정조 14년
申耆以舟橋司言啓曰纛島浮橋船隻之結束橋梁之補土今初七日將爲始役而以本司數三員役許多役夫決無號令禁亂之勢依工曹擧行時例分付守禦摠戎兩廳旗手軍牢各十雙分半定送使其哨官領率來待津頭以爲排立禁雜人之地而役所如有紛挐從重決棍甚者入啓論罪何如傳曰允
정조 14년
行都承旨金載瓚坐行左承旨洪明浩坐右承旨鄭東浚坐左副承旨趙衍德坐右副承旨申耆坐直同副承旨洪仁浩坐直注書徐有聞仕直一員未差假注書洪樂游仕事變假注書柳師模仕
정조 14년
申耆啓曰合辭方張之時兩司無詣臺之員事甚未安除在外未署經外未肅拜呈告人員竝卽牌招何如傳曰允
정조 14년
洪仁浩啓曰大司憲洪秀輔執義尹行履掌令李錫夏金履翼牌招啓辭未下持平宋煥箕在外持平沈奎魯未署經監察茶時之意敢啓答曰知道
정조 14년
申耆啓曰御管廳將官來言今日本廳軍兵日次私習云矣敢啓傳曰知道
정조 14년
洪明浩啓曰臣以議政府肄儀下直進去之意敢啓傳曰知道
정조 14년
兵批口傳政事以金爔爲兼內乘
정조 14년
以京畿監司狀啓鎭安大君碑石豎立後監董地方官以下姓名開錄事傳于洪仁浩曰地方官豐德府使南履五半熟馬一匹賜給監董營裨賞加營校令該道米布題給幹事邑校帖加成給擧行校吏等令該道比營校加給米布後形止狀聞事分付
정조 14년
以慶尙右兵使狀啓今春習操令廟堂稟旨分付事傳于洪仁浩曰旣經秋操今番則停止事分付
정조 14년
以平安監司狀啓襦紙衣頒給時不能檢飭邊將等罪狀令該曹稟處事傳于洪仁浩曰戍卒之襦衣申飭出於軫念呼寒呵凍之苦而聞渠輩換作衣袴莫曰犯罪情實切矜更勿收徵令該道造給邊將等拿處分揀此蓋道伯不能先時周給先時察飭之致今於飭敎之後乃反諉罪於有口不敢言之殘鎭邊將者豈曰盡其責乎當該道臣從重推考
정조 14년
以平安監司狀啓平壤府民家失火事傳于洪仁浩曰以昨年本道歉荒民家被燒數旣夥然況値除夕乎其所顧恤宜拔常格原恤典外令道伯別加周恤畢奠接後形止使之狀聞身役當年條特爲蠲減致死人如有生前身役亦令蕩減事分付
정조 14년
以平安監司狀啓今月初旬依例開賑事傳于洪仁浩曰雖曰道各異例饑口數爻無一槪見當該道臣推考使之更爲狀聞
정조 14년
以黃海監司狀啓遂安郡民家失火事傳于洪仁浩曰昨年本道亦未免歉而臨歲失火民戶至於此多令道伯各別周恤其中殘獨戶公私身役蕩減如有舊還一體蕩減事卽爲行會
정조 14년
洪明浩以弘文館言啓曰本館下番副修撰臣吳泰賢以社稷祈穀大祭祭官今日議政府肄儀時晝仕出去之意敢啓傳曰知道
정조 14년
洪仁浩以吏曹言啓曰明日社稷祈穀大祭肄儀時壇司不可不備而社稷署令文命龜纔已改差矣其代口傳備擬以入之意敢啓傳曰知道
정조 14년
申耆以兵曹言啓曰景福宮衛將洪愼權身病猝重勢難供職呈狀乞遞輪番之任不可久曠改差何如傳曰允
정조 14년
洪仁浩以義禁府言啓曰咸鏡監司李秉模啓本據刑曹粘目內慶尙道靑松府定配罪人金宗大逃還物故當該府使拿問處之事允下矣當該府使姜游時在任所云依例發遣府書吏拿來何如傳曰允已遞之官改差政官待開門牌招開政差出可也
정조 14년
司諫李東稷啓曰臣疎愚憒劣淸朝耳目本不近似而且於見職與大司諫臣尹㬦有姨母夫應避之嫌除旨之下宜卽詣臺自列而區區情勢雖暫時出肅實有所不可荐犯違逋致煩飭敎滿心惶隕靡所自措牌召又降冒膺無路而公格私義亦不容一向虛縻今始引例來避稽緩之失尤無所逃以此以彼俱不可一刻仍據於職次請命遞斥臣職答曰依啓
정조 14년
庚戌正月初六日辰時上御春塘臺犒饋入侍時行都承旨金載瓚右承旨鄭東浚左副承旨趙衍德右副承旨申耆同副承旨洪仁浩記事官徐有聞假注書洪樂游記注官趙慶遠金鳳顯檢校直閣李晩秀尹行任以次侍立上曰訓將判尹進前可也訓鍊大將徐有大漢城判尹李文源進前訖上曰牙山漕船長廣大小及完不完預爲詳知然後可以分排自舟橋司關問本縣至於節目間事卿等爛熳相議從近構出可也上曰予意則欲以露梁津作路蓋露梁京江中小津而亦甚便近云此後以露梁作路爲好耶文源等曰露梁素稱順津路且便近以此作路誠好矣上曰露梁津長廣纔令畿伯送裨尺量卿等亦使幹事人尺量以來以爲決定之地好矣文源承命退出守禦使鄭昌順進前曰孝昌墓植木一款右相兼帶守使時曾已看檢而尙多未了處云矣臣旣帶此任植木等事臣亦當出去看檢乎上曰唯昌順承命退出命衍德書傳敎曰堂上內乘改差令該曹口傳差出出榻敎犒饋訖命退侍衛諸臣以次退出
정조 14년
行都承旨金載瓚齋宿行左承旨洪明浩齋直右承旨鄭東浚齋宿左副承旨趙衍德齋宿右副承旨洪仁浩齋宿同副承旨李晩秀齋直注書徐有聞齋宿一員未差假注書洪樂游齋直事變假注書柳師模仕
정조 14년
洪明浩啓曰來十一日朝參日次矣敢稟傳曰停
정조 14년
洪明浩啓曰來十一日專經文官殿講日次矣敢稟傳曰過齋後更稟
정조 14년
洪明浩啓曰來十一日輪對日次矣敢稟傳曰爲之
정조 14년
李晩秀以禁衛營將官來言今日本營軍兵日次私習云矣敢啓傳曰知道
정조 14년
洪仁浩以御營廳將官言啓曰今日本廳軍兵日次私習云矣敢啓傳曰知道
정조 14년
以香室社稷祈穀大祭受押單子傳于洪明浩曰出宮時當親押
정조 14년
傳于洪明浩曰定例堂上入侍
정조 14년
以都摠府守宮望筒傳于洪仁浩曰懸頉摠管許遞前望單子入之待下批牌招察任
정조 14년
摠管前望單子入之都摠管宋載經副摠管李應爀落點
정조 14년
傳于洪仁浩曰今番園幸時隨駕營門以訓鍊都監爲之事分付
정조 14년
以黃海監司啓本道內老人歲饌題給事傳于趙衍德曰百歲老人加給歲饌
정조 14년
以吏曹參議曺允大牌不進罷職傳旨傳于洪仁浩曰只推
정조 14년
有政吏批判書洪良浩進參判閔鍾顯參議曺允大牌不進行都承旨金載瓚進以閔昌爀爲修撰宋煥質爲平市主簿李翊模爲童蒙敎官吳載純爲分內局提調李濟萬爲靑松府使呂駿永爲稷山縣監啓曰本曹正郞張錫胤呈狀內矣身素患痰廦之症當此換節之時一倍添劇委頓床席以此病狀萬無供職之望云今姑改差何如傳曰允
정조 14년
承旨前望單子入之李晩秀落點
정조 14년
今正月初十日水原廣州果川三邑武士武科初試時規矩柳葉箭五矢百二十步一巡二分
정조 14년
洪明浩以大司成意啓曰今正月初七日儒生上旬輪次當爲設行而大提學金鍾秀以身病限內不得爲之之意敢啓傳曰過齋後更稟
정조 14년
李晩秀以都摠府言啓曰今日入直內三廳武兼禁軍及軍兵等當爲中日習射而社稷祈穀大祭齋戒相値不得爲之之意敢啓傳曰知道
정조 14년
庚戌正月初七日午時上御重熙堂定例堂上入侍時同副承旨洪仁浩假注書洪樂游記注官趙慶遠金鳳顯定例堂上沈頤之以次進伏訖上曰右副承旨京畿監司入侍出榻敎慶遠承命出與右副承旨申耆京畿監司徐有防偕入進伏上敎頤之曰定例草本從速構出可也頤之曰數日間當修正矣上曰李儒敬日前上來故隨駕軍兵節目使之釐正而今已就緖云園幸當摘奸而員役亦有成冊然後可以知之矣頤之曰然矣科擧定例臣方構草以待矣上曰進覽可也上曰差備官何以爲之耶有防曰自兵曹似當知委臣營而尙無皁白矣上曰申飭兵曹節目從速入啓事分付可也上敎有防曰露梁作路果是便近云耶有防曰非但五里餘稍近五江中最是順津而江之長廣爲二百數十餘把比之纛島將縮四十餘把云矣上曰西氷庫亦尺量乎有防曰姑未爲之矣上曰無論某某處更爲尺量以奏好矣上敎頤之曰四館所印信不必持去以本府印推用甚好而衛將所使令亦欲下送耶頤之曰外邑下人想必眩於擧行故有所條奏而至於下送數爻欲待下敎定送矣上曰下邑吏輩似難擧行則初試時下送此輩使之敎訓鄕吏則會試時自可慣熟矣頤之曰令番乃是初擧行須送此輩然後似無眩亂之慮矣有防曰試紙姑未稟定故未及指揮今番則以何樣紙用之乎上曰南漢科用何紙耶有防曰南漢則臣忘未記有而高陽科用以大好紙矣上曰及今指揮爲好矣仍命耆書傳敎曰今番水原文科試紙依前例用大好紙事預爲分付武科初試貫革毋論八貫革十貫革勿爲取稟從便擧行形止追後狀聞事分付有防曰紙廛人駄往水原以爲買賣之地則儒生往來之弊似可除矣上曰此則量爲之好矣上敎有防曰差備官監的官塡差事卿須出去決定後更爲入侍可也命先退有防承命退出上敎頤之曰成冊大體則固好矣今姑持去可也命退頤之承命退出上命仁浩書傳敎曰右副承旨許遞前望單子入之待下批牌招察任命退承史以次退出
정조 14년
行都承旨金載瓚坐行左承旨洪明浩坐直右承旨鄭東浚坐直左副承旨趙衍德坐右副承旨洪仁浩坐同副承旨李晩秀坐注書徐有聞仕直一員未差假注書洪樂游仕事變假注書柳師模仕
정조 14년
傳于洪明浩曰發遣吏郞諸執事淸齋與否摘奸以來
정조 14년
傳于金載瓚曰近得外氣難以强作明日祭享以攝儀爲之事分付
정조 14년
王大妃殿惠慶宮中宮殿內閣政院玉堂藥房朝廷二品以上六曹堂上兩司長官口傳問安答曰知道
정조 14년
庚戌正月初八日酉時上御重熙堂坐直承旨與藥房入侍時右承旨鄭東浚記事官徐有聞記注官趙慶遠金鳳顯藥房都提調蔡濟恭提調鄭昌順副提調洪明浩閣臣金祖淳醫官徐命緯金光國李春敷李翊臣卞觀海以次進伏訖濟恭等曰午間聖體調攝若何上曰一樣矣濟恭等曰臣等伏承批旨有就汗之敎故不敢更爲煩請矣汗候果何如乎上曰略有汗意而不得浹洽矣濟恭等曰我殿下自御極以後於祈穀大祭每歲親臨而未嘗或闕焉今此攝行之命可知聖候之大段添損臣等之憂慮焦迫何可勝達上曰外氣之闖入已有日矣而猶可强作今日則猝然越添不得已有攝享之敎矣濟恭等請令醫官診候上曰酬應甚難只令徐命緯入診好矣命緯進前診候訖命緯曰脈候浮數外氣可驗升麻葛根湯係是和解之劑亦有發散之效進御恐宜矣上曰藿香正氣散何如命緯曰正氣散有通利和解之功誠好矣上曰與諸醫官商議以奏可也命偉退與翊臣等商論後進前奏曰諸醫之言皆以爲洽好矣上曰進御加味正氣散一貼煎入出榻敎濟恭等曰臣等當止宿本院矣上曰卿等之早夜出入亦所關念止宿無妨矣濟恭等曰臣伏聞玉音咳嗽尤不勝焦迫之至近日外間多有輪症或至彌留云區區憂慮當如何臣等與諸醫官當朝夕求對以爲診候之地矣上曰臥內稍間卿等之行步亦云勞矣何必頻數登對乎濟恭曰殿下卽臣等父母也父母有疾而爲子者其可不朝夕侍湯乎臣等雖終日行步猶忘其勞況咫尺天陛數次登筵豈有所難乎上曰酬接亦難不必種種入診矣仍命退諸臣以次退出
정조 14년
行都承旨金載瓚坐行左承旨洪明浩坐右承旨鄭東浚坐左副承旨趙衍德坐直右副承旨洪仁浩坐同副承旨李晩秀坐直注書徐有聞仕一員未差假注書洪樂游仕直事變假注書柳師模仕
정조 14년
藥房都提調蔡濟恭提調鄭昌順副提調洪明浩啓曰伏未審夜間聖體調攝若何寢睡水剌之節何如昨日加味正氣散煎入進御之後外感之候益有和解之節乎繼進當否不可不更爲議定臣等率諸御醫趁早入診詳察聖候爲宜王大妃殿氣候何如進御湯劑今日亦當議定臣等不任終宵憂慮敢此問安竝爲仰稟答曰知道王大妃殿惠慶宮中宮殿藥房口傳問安答曰知道
정조 14년
傳于洪明浩曰承旨分詣受香所奉審摘奸以來
정조 14년
傳于洪明浩曰禮房承旨馳詣社稷奉審摘奸以來
정조 14년
李晩秀啓曰禁衛營將官來言今日本營軍兵日次私習云矣敢啓傳曰知道
정조 14년
李晩秀啓曰御營廳將官來言今日本廳軍兵日次私習云矣敢啓傳曰知道
정조 14년
傳于鄭東浚曰右承旨人侍
정조 14년
庚戌正月初九日辰時上御重熙堂藥房入診入侍時都提調蔡濟恭提調鄭昌順副提調洪明浩記事官徐有聞記注官金鳳顯趙慶遠待敎金祖淳醫官徐命緯李翊臣金光國李春敷卞觀海以次進伏訖濟恭等曰夜間聖體調候若何上曰一樣矣濟恭等曰汗候何如上曰自初昏至四五更不能就寢罷漏後始得暫時假寐矣濟恭曰諸症果若何上曰寒熱往來頭疼咳嗽最爲難堪矣濟恭請令醫官診候上曰只令徐命緯診脈好矣命緯進前診候訖命緯曰脈候比昨稍有差勝之節而外氣尙有餘症臣意則正氣散一貼更爲進御好矣上曰唯仍命書榻敎曰加味正氣散一貼依前方更爲煎入濟恭曰王大妃殿調攝中氣候何如上曰一樣矣濟恭曰湯劑今日當議定矣上曰唯仍命命緯議定命緯曰臣意則前方中加人蔘一戔去檳榔以爲責效恐好矣上曰唯仍命書榻敎曰王大妃殿進御加味六君子湯停止加味蔘橘茶前方中人蔘加一戔去檳榔自今日一貼式煎入濟恭曰殿下每於歲初必行展謁臣等誠不勝欽仰而第玉體欠和容俟快復常度之日擇吉動駕而至於園幸亦爲退定以便調攝區區之望也上曰病如可强何可暫時遲緩乎濟恭曰歲謁不必以元月爲之且保嗇聖躬自是帝王家達孝何可以調攝中勞動乎諸大臣亦必陳達而適登前席敢此仰達矣上曰可以觀勢爲之矣上曰卿老矣園幸時隨駕不至甚難乎濟恭曰臣方帶藥院之任且居原任莫重園幸豈可不陪班乎上曰明日朝廷問安勿爲之出榻敎命退詣臣以次退出
정조 14년
行都承旨金載瓚坐行左承旨洪明浩坐右承旨鄭東浚坐直左副承旨趙衍德坐右副承旨洪仁浩坐同副承旨李晩秀坐直注書徐有聞仕一員未差假注書洪樂游仕直事變假注書柳師模仕
정조 14년
藥房都提調蔡濟恭提調鄭昌順副提調洪明浩啓曰伏未審夜間聖體調攝若何寢睡水剌之節何如昨夕請診之批伏承膈氣一樣之敎而未蒙召接不得更診繼進湯劑尙未議定區區下情益不勝焦慮之至臣等率諸御醫趁早入診詳察聖候爲宜王大妃殿調攝中氣候何如臣等終宵憂慮敢此問安竝爲仰稟答曰知道王大妃殿惠慶宮中宮殿藥房口傳問安答曰知道大殿王大妃殿惠慶宮中宮殿藥房口傳夕問安答曰知道
정조 14년
李晩秀以都摠府言啓曰今日入直內三廳武兼禁軍及軍兵等中日習射請出標信傳曰知道
정조 14년
李晩秀啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 14년
洪仁浩啓曰合辭方張之時憲府無詣臺之員事甚未安除在外疏批未下傳旨未下未署經外呈告人員竝卽牌招何如傳曰允
정조 14년
以輪對官望筒傳于鄭東浚曰後日次爲之
정조 14년
李晩秀啓曰卽見永宗僉使曺命楫今春水陸操設行取稟狀啓不書承政院開坼又不着銜奏御文字何等重大而如是錯誤事未前有原狀啓還下送使之改修正上送該僉使所當重勘而本院請推之外無他可施之罰何以爲之敢稟傳曰拿處
정조 14년
兵曹口傳政事副司果單尹光顔
정조 14년
洪明浩以弘文館言啓曰副應敎李太亨自鄕上來云卽爲牌招察任何如傳曰允
정조 14년
李晩秀以御營廳言啓曰本廳前軍色從事官尹光顔旣已敍用仍爲差下使之察任何如傳曰允